ช่วยสรุปเรื่อง "9 วิธีการง่ายๆ ในการหาความรู้เล่นหุ้นแบบเร่งด่วน" ให้หน่อยค่ะ
1.เปิดบัญชีใหม่ นี่เป็นวิธีการง่ายๆในการที่เราจะได้เรียนรู้เทคโนโลยีใหม่ๆครับ ว่าชาวบ้านชาวช่องเขาไปถึงใหนแล้ว ทำได้โดยการเปิดพอรท์เล่นหุ้นไว้หลายๆที่ ซึ่งผมสังเกตุว่าบางครั้งแค่ละที่จะมีข้อดีข้อด้อยที่แตกต่างกันไปนะครับ โดยเฉพาะโบรคเกอร์ที่มีโปรแกรมการเทรดเป็นของตัวเอง แต่พอดีผมไม่ได้ค่าโฆษณาครับ เอาเป็นว่าลองไปดูกันนะครับมีหลายที่อยู่ 2.อ่านหนังสือหุ้น “การอ่านหนังสือเป็นการเรียนรู้ที่ประหยัดที่สุด” นี่เป็นคำพูดของ เหมา เจ๋อตุงที่เคยพูดเอาไว้ครับซึ่งไม่แปลกที่เขาจะพูดอย่างนี้เพราะเขาเคยเป็นครู และเป็นบรรณารักษ์ห้องสมุดอยู่พักใหญ่ๆจนอ่านพิชัยสงครามซะครบถ้วนกระบวนความไปหลายเล่มเลยทีเดียว หุหุ และผมคิดว่าในยุคนี้ก็ถือเป็นโชคดีอย่างยิ่งนะครับ ที่หนังสือดีๆมีให้เราอ่านได้โดยไม่ยาก และไม่แพง โดยหากคุณกำลังขัดสนหากสนใจลองหาใน อินเตอร์เนทดูครับ ไฟล์ประเภท PDF มีเยอะมากสนใจเรื่องใหนก็ลองหาดูครับ หากคิดไม่ออกจะอ่านเล่มใหนลองดูใน แนะนำหนังสือหุ้น ของแมงเม่าคลับ.คอม ดูนะครับ 3.อ่านบทความหุ้นในอินเตอร์เนทเยอะๆ วิธีการนี้เป็นวิธีการที่ผมทำเป็นประจำครับ ถึงแม้เราจะไม่ได้ความลึกของเนื้อหาสักเท่าไหร่แต่มันก็เพลิดเพลินที่จะอ่านไม่น้อย คุณสามารถที่จะพบกับความคิดแปลกๆ ดีๆ หรือประหลาดในการเล่นหุ้น ได้อย่างมากมายและที่สำคัญคือมันอัพเดทอยู่เรื่อยๆครับ แต่วิธีการนี้มีอันตรายที่ควรระวังตรงที่หากเรารับเอาทัศนคติที่ผิดไปแล้ว มันจะกลายเป็นความเชื่อที่ทำให้เราไม่ไปใหน ต้องระวังให้ดีนะครับ 4.หาพี่เลี้ยงสอนเล่นหุ้น วิธีการนี้ถือเป็นวิธีลัดได้เป็นอย่างดีครับ เหมาะสำหรับคนที่มีเพื่อนฝูงเยอะ หรือคนที่มีวาทะศิลปและมีมารยาทที่ดีครับ หากคุณจะเลือกวิธีการนี้ คุณก็ควรตระหนักไว้ด้วยว่าสิ่งที่ดีคือการส่งต่อความรู้ผ่านกันต่อไปเพื่อช่วยเหลือคนที่ยังมีปัญหาในการเล่นหุ้นอยู่ครับ ยิ่งช่วยให้เขาได้มากเท่าไหร่เราก็ได้มากเท่านั้น ที่สำคัญอย่าลืมคำว่าน้ำใจกันนะครับ บางคนสอนให้แล้วอยู่ดีๆก็ลักวิชาหายไปเลยอย่างนี้อย่าทำครับ คบไม่ได้ 5.ถามเรื่องหุ้นเยอะๆ วิธีการนี้เป็นวิธีการที่ง่ายอย่างมากมาย จะยากที่ตรงความขี้เกียจและความอายของคนเราเนี่ยแหละครับ การถามเยอะเป็นการช่วยให้เราเข้าใจได้มากขึ้น คุณจะแน่ใจได้อย่างไรว่าสิ่งที่คุณคิดว่าเข้าใจแล้วจะไม่ไช่เพียงแค่คุณคิดไปเอง หากใครอายผมว่าลองถามในเวบบอร์ดต่างๆที่เป็นแหล่งรวมกลุ่มนักเล่นหุ้นเก่งๆก็ได้ครับไม่เสียหายเลยสัดนิด 6.เปิดเวบข่าวสารหุ้นต่างๆ ด้วยการอ่านข่าวหุ้นต่างๆจะทำให้เราได้รับรู้สถาณการณ์ต่างๆที่เราอาจจะมองข้ามไป และหากจะเป็นการดีที่สุดเราควรเสพข่าวหุ้นด้วยความระมัดระวังนะครับ เพราะในตลาดหุ้นแล้วเราไม่สามารถเชื่อใจใครได้เลย และในบางครั้งแม้แต่ตัวเราก็ด้วยครับ การดูข่าวหุ้นที่ดีควรดูข่าวแล้วเอามาเปรียบเทียบกับสมมุติฐาน ทำการวิเคราะห์แล้วคอยดูผลไปเรื่อยๆครับว่าหากมีสิ่งนี้ๆๆๆๆ เกิดจะมี “ความน่าจะเป็นที่จะเกิดสิ่งใดต่อไปขึ้นมา” ผมเชื่อว่าจะทำให้เราเล่นหุ้นได้ดีขึ้นครับ 7.อ่านบทวิเคราะห์หุ้นจากหลายๆที่ เราไม่จำเป็นจะต้องอ่านบทวิเคราะห์หุ้นที่เป็นเฉพาะของหุ้นที่เราถือครับ ผมเห็นบางคนหุ้นร่วงไปแล้วร่วงไปอีก ก็ยังไปหยิบบทวิเคราะห์เดิมๆมาอ่านปลอบใจตัวเอง โดยสงสัยแกจะลืมคิดไปว่านั่นมันหลายเดือนแล้วค้าบบ….. การอ่านบทวิเคราะห์เป็นการฝึกเราให้คิดวิเคราะห์หุ้นอย่างมีระบบมากขึ้น ยิ่งอ่านมากเท่าไหร่ก็จะยิ่งเห็นเทคนิคและมุมมองต่างๆของเหล่านักวิเคราะห์ต่างๆกันไปครับ แล้วลองปรับมาเลือกใช้กันดูครับ 8.ดูทีวี ฟังข่าววิทยุ วิธีการนี้ผมมองว่าเป็นวิธีการที่ทุกคนน่าจะทำกันอยู่แล้วเพียงแต่อยากจะขอเตือนไว้อย่างว่า บางครั้งหากเราดูทีวีข่าวสาร ฟังวิทยุติดตามจนบ่อยเกินไป เราอาจจะมี “โอกาศที่จะเกิดความสับสนทางจิตใจจนออกทะเลไปก็เป็นได้”ต้องควบคุมสติไว้ด้วยแม้แต่ในยามที่สบายที่สุดอย่างดูทีวีหรือฟังวิทยุครับ 9.ไปอบรมเล่นหุ้นซะ วิธีการนี้เป็นวิธีการที่ต้องลงทุนสักหน่อยครับ คนบางคนไม่ยอมที่จะเสียเงินกับเรื่องอย่างนี้เลยสักเท่าไหร่เพราะมองว่าเปลือง แต่หากมองดีๆแล้วเราเล่นหุ้นกันวันหนึ่งๆถ้าเสียตังค์กันขึ้นมาผมว่าน่าจะเกินต้นทุนการลงทะเบียนอบรมเรื่องหุ้นนะครับ หุหุ ที่สำคัญระวัง FAKE GURU ทั้งหลายที่อ้างว่าตนอย่างนั้นอย่างนี้ แล้วเรียกเงินโหดๆแพงๆ บางทีผมเห็นหลายคนเสียเงินคอร์สละหลายๆหมื่น หรือแสน อย่างนี้เห็นทีคนที่จะรวยคงเป็นคนสอนแล้วละครับ
9 วิธีการง่ายๆ ในการหาความรู้เล่นหุ้นแบบเร่งด่วน
1. เปิดบัญชีใหม่ เป็นวิธีง่ายๆ ในการเรียนรู้เทคโนโลยีใหม่ๆ โดยการเปิดพอร์ทเล่นหุ้นหลายๆ ที่
2. อ่านหนังสือหุ้น หากสนใจลองหาไฟล์ประเภท PDF และหนังสือหุ้นของแมงเม่าคลับดอทคอม
3. อ่านบทความหุ้นในอินเตอร์เน็ตเยอะๆ แม้ไม่ได้ความลึกของเนื้อหาแต่ก็เพลิดเพลิน สามารถพบกับความคิดแปลกในการเล่นหุ้นมากมายและอัพเดทอยู่เรื่อยๆ แต่วิธีการนี้มีอันตรายคือ หากรับเอาทัศนคติที่ผิดไปแล้ว จะกลายเป็นความเชื่อที่เราไม่ไปไหน
4. หาพี่เลี้ยงสอนเล่นหุ้น เป็นวิธีลัดที่เหมาะกับคนที่มีเพื่อนฝูงเยอะ ควรตระหนักไว้ว่าสิ่งที่ดีคือการส่งต่อความรู้ผ่านกันต่อ เพื่อช่วยเหลือคนที่ยังมีปัญหาในการเล่นหุ้น
5. ถามเรื่องหุ้นเยอะๆ ช่วยให้เราเข้าใจมากขึ้น หากใครอายผมลองไปถามในเว็บบอร์ดที่เป็นแหล่งรวมกลุ่มนักเล่นหุ้นเก่งๆ
6. เปิดเว็บข่าวสารหุ้นต่างๆ ควรเสพข่าวหุ้นด้วยความระมัดระวัง เพราะในตลาดหุ้นไม่สามารถเชื่อใจใครได้เลย ควรดูข่าวแล้วเอามาเปรียบเทียบกับสมมุติฐาน ทำการวิเคราะห์แล้วคอยดูผลไปเรื่อยๆ
7. อ่านบทวิเคราะห์หุ้นจากหลายๆ ที่ เป็นการฝึกให้คิดวิเคราะห์หุ้นอย่างมีระบบมากขึ้น ยิ่งอ่านมากเท่าไหร่ก็จะเห็นเทคนิคและมุมมองของเหล่านักวิเคราะห์ต่างๆ
8. ดูทีวี ฟังข่าววิทยุ
9. ไปอบรมเล่นหุ้น เป็นวิธีการที่ต้องลงทุน ต้องระวัง FAKE GURU ที่อ้างว่าตนอย่างนั้นอย่างนี้แล้วเรียกเงินแพงๆ
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน